02014R1321 — RO — 12.06.2018 — 004.001

Acest document are doar scop informativ și nu produce efecte juridice. Instituțiile Uniunii nu își asumă răspunderea pentru conținutul său. Versiunile autentice ale actelor relevante, inclusiv preambulul acestora, sunt cele publicate în Jurnalul Oficial al Uniunii Europene și disponibile pe site-ul EUR-Lex. Aceste texte oficiale pot fi consultate accesând linkurile integrate în prezentul document.

►B REGULAMENTUL (UE) NR. 1321/2014 al COMISIEI din 26 noiembrie 2014 privind menținerea navigabilității aeronavelor și a produselor, reperelor și dispozitivelor aeronautice și autorizarea întreprinderilor și a personalului cu atribuții în domeniu (reformare) (Text cu relevanță pentru SEE) (JO L 362 17.12.2014, p. 1)

Astfel cum a fost modificat prin:









▼B

REGULAMENTUL (UE) NR. 1321/2014 al COMISIEI

din 26 noiembrie 2014

privind menținerea navigabilității aeronavelor și a produselor, reperelor și dispozitivelor aeronautice și autorizarea întreprinderilor și a personalului cu atribuții în domeniu

(reformare)

(Text cu relevanță pentru SEE)







▼M2

Articolul 1

Obiect și domeniu de aplicare

Prezentul regulament stabilește cerințe tehnice și proceduri administrative comune menite să asigure:

(a) menținerea navigabilității aeronavelor, inclusiv a tuturor componentelor destinate a fi instalate pe acestea, care sunt:

(i) înmatriculate într-un stat membru, cu excepția cazului în care controlul reglementar al siguranței acestora a fost delegat unei țări terțe și ele nu sunt exploatate de un transportator din UE; sau

(ii) înmatriculate într-o țară terță și utilizate de un transportator din UE, în cazul în care controlul reglementar al siguranței acestora a fost delegat unui stat membru;

(b) conformitatea cu cerințele esențiale ale Regulamentului (CE) nr. 216/2008 referitoare la menținerea navigabilității aeronavelor înmatriculate într-o țară terță și a componentelor destinate a fi instalate pe acestea, al căror control reglementar al siguranței nu a fost delegat unui stat membru și care sunt închiriate fără echipaj de un transportator aerian autorizat în conformitate cu Regulamentul (CE) nr. 1008/2008 al Parlamentului European și al Consiliului ( 1 ).

▼B

Articolul 2

Definiții

În sensul Regulamentului (CE) nr. 216/2008 se aplică următoarele definiții:

(a) „aeronavă” înseamnă orice aparat care se poate susține în atmosferă datorită reacțiilor aerului, altele decât reacțiile aerului asupra suprafeței pământului;

(b) „personal de certificare” înseamnă personalul responsabil să pună în serviciu o aeronavă sau o componentă a aeronavei după efectuarea unei operații de întreținere;

(c) „componentă” înseamnă orice motor, elice, reper sau dispozitiv;

(d) „menținerea navigabilității” înseamnă toate procesele care asigură că, în orice etapă a perioadei sale de funcționare, aeronava este conformă cu cerințele de navigabilitate în vigoare și cu normele de siguranță;

(e) „JAA” înseamnă „Autoritățile aeronautice comune” ;

(f) „JAR” înseamnă „cerințele aeronautice comune”;

▼M2

(g) „operațiune de transport aerian comercial (CAT)” înseamnă exploatarea unei aeronave pentru transportul de pasageri, mărfuri sau poștă contra unei remunerații sau a altor contraprestații;

▼B

(h) „întreținere” înseamnă una dintre activitățile următoare sau o combinație a lor: revizie, reparație, inspecție, înlocuire, modificare sau remedierea defectelor unei aeronave sau a unei componente a aeronavei, cu excepția inspecției înainte de zbor;

(i) „întreprindere” înseamnă o persoană fizică, o persoană juridică sau o parte din aceasta. O astfel de întreprindere poate avea mai multe sedii în interiorul sau în exteriorul statelor membre;

(j) „inspecție înainte de zbor” înseamnă inspecția efectuată înaintea zborului pentru a asigura că aeronava este aptă pentru zborul respectiv;

(k) „aeronavă ELA1” înseamnă aeronavă ușoară europeană pilotată, după cum urmează:

(i) un avion cu o masă maximă la decolare (Maximum Take-off Mass — MTOM) de 1 200 kg sau mai mică, care nu este clasificat drept aeronavă motorizată complexă;

(ii) un planor sau un planor motorizat cu MTOM de 1 200 kg sau mai puțin;

(iii) un balon cu un volum maxim proiectat de gaz portant sau de aer cald de cel mult 3 400 m3 pentru baloanele cu aer cald, 1 050 m3 pentru baloanele cu gaz, 300 m3 pentru baloanele cu gaz captive;

(iv) un dirijabil proiectat pentru cel mult 4 ocupanți și cu un volum maxim proiectat de gaz portant sau de aer cald de cel mult 3 400 m3 pentru dirijabilele cu aer cald și 1 000 m3 pentru dirijabilele cu gaz;

▼M1

(ka) „aeronavă ELA2” înseamnă o aeronavă europeană ușoară pilotată, după cum urmează:

(i) un avion cu masa maximă la decolare (Maximum Take-off Mass, MTOM) de 2 000 kg sau mai mică, care nu este clasificat drept aeronavă motorizată complexă;

(ii) un planor sau un motoplanor cu MTOM de 2 000 kg sau mai mică;

(iii) un balon;

(iv) un dirijabil cu aer cald;

(v) un dirijabil cu gaz, care respectă toate caracteristicile de mai jos:

— 3 % greutate statică maximă;

— tracțiune nevectorizată (cu excepția tracțiunii inverse);

— concepție convențională și simplă a structurii, a sistemului de control și a sistemului de balonete; precum și

— comenzi neasistate electric;

(vi) un giravion foarte ușor;

▼B

(l) „aeronavă LSA” înseamnă un avion sportiv ușor care întrunește următoarele caracteristici:

(i) o masă maximă la decolare (MTOM) de cel mult 600 kg;

(ii) o viteză maximă de angajare în configurația de aterizare (VS0) care nu depășește o viteză calibrată (CAS) de 45 de noduri la masa maximă la decolare certificată a aeronavei și în cel mai critic centru de greutate;

(iii) o capacitate maximă de cel mult două persoane, inclusiv pilotul;

(iv) un singur motor fără turbină, prevăzut cu o elice;

(v) o cabină nepresurizată;

(m) „sediu principal de activitate” înseamnă sediul central sau sediul social al întreprinderii în cadrul căruia se exercită funcțiile financiare principale și controlul operațional al activităților vizate de prezentul regulament;

▼M2

(n) „sarcină de întreținere critică” înseamnă o sarcină de întreținere implicând o asamblare sau perturbare în orice fel a unui sistem sau a unei piese a unei aeronave, a unui motor sau a unei elice care, în cazul producerii unei erori în timpul execuției, ar putea pune direct în pericol siguranța zborului;

(o) „operațiuni comerciale specializate” înseamnă acele operațiuni care se supun cerințelor părții ORO subpartea SPO, prevăzute în anexa III la Regulamentul (UE) nr. 965/2012 al Comisiei ( 2 );

(p) „operațiuni limitate” înseamnă operațiuni ale aeronavelor, altele decât cele motorizate complexe, pentru:

(i) zboruri cu costuri partajate efectuate de persoane particulare, cu condiția ca costurile directe să fie partajate de toți ocupanții aeronavei, inclusiv de pilot și ca numărul persoanelor care partajează costurile directe să fie de maximum șase;

(ii) zboruri de competiție sau demonstrații de zbor, cu condiția ca remunerația sau orice contraprestație oferită pentru astfel de zboruri să se limiteze la recuperarea costurilor directe și la o contribuție proporțională la costurile anuale, precum și la premii care să nu depășească o valoare specificată de autoritatea competentă;

(iii) zboruri introductive, lansări cu parașuta, remorcări de planoare sau zboruri acrobatice efectuate fie de o întreprindere de pregătire cu sediul principal de activitate într-un stat membru și aprobată conform Regulamentului (UE) nr. 1178/2011 al Comisiei ( 3 ), fie de o întreprindere înființată cu scopul de a promova sporturile aeriene sau aviația de agrement, cu condiția ca aeronava să fie exploatată de întreprindere pe baza unui drept de proprietate sau a unui contract de închiriere de aeronave fără echipaj, ca zborul să nu genereze profituri distribuite în afara întreprinderii și ca zborurile în care sunt implicate persoane nemembre ale întreprinderii să reprezinte doar o activitate marginală a acesteia.

În sensul prezentului regulament, „operațiunile limitate” nu sunt considerate operațiuni CAT sau operațiuni comerciale specializate;

(q) „zbor introductiv” înseamnă „zbor introductiv” în sensul definiției de la articolul 2 punctul 9 din Regulamentul (UE) nr. 965/2012;

(r) „zbor de competiție” înseamnă „zbor de competiție” în sensul definiției de la articolul 2 punctul 10 din Regulamentul (UE) nr. 965/2012;

(s) „demonstrație de zbor” înseamnă „demonstrație de zbor” în sensul definiției de la articolul 2 punctul 11 din Regulamentul (UE) nr. 965/2012.

▼B

Articolul 3

Cerințe în materie de menținere a navigabilității

▼M2

(1) Menținerea navigabilității aeronavelor menționate la articolul 1 litera (a) și a componentelor destinate a fi instalate pe acestea este asigurată conform dispozițiilor anexei I.

(2) Întreprinderile și personalul implicate în menținerea navigabilității aeronavelor menționate la articolul 1 litera (a) și a componentelor destinate a fi instalate pe acestea, inclusiv în activitățile de întreținere, se conformează dispozițiilor anexei I și, după caz, dispozițiilor specificate la articolele 4 și 5.

(3) Prin derogare de la prevederile alineatului (1), menținerea navigabilității aeronavelor menționate la articolul 1 litera (a) care dețin o autorizație de zbor este asigurată pe baza acordurilor privind menținerea navigabilității, specificate în autorizația de zbor emisă în conformitate cu anexa I (partea 21) la Regulamentul (CE) nr. 748/2012 al Comisiei.

▼M1

(4) Programele de întreținere aprobate în conformitate cu cerințele aplicabile înainte de 27 iulie 2015 sunt considerate aprobate în conformitate cu cerințele stabilite de prezentul regulament.

▼M2

(5) Menținerea navigabilității aeronavelor menționate la articolul 1 litera (b) și a componentelor destinate a fi instalate pe acestea este asigurată în conformitate cu dispozițiile anexei Va.

▼B

Articolul 4

Autorizarea întreprinderilor cu atribuții de întreținere

▼M2

(1) Autorizațiile întreprinderilor de întreținere se emit conform dispozițiilor anexei I subpartea F sau conform dispozițiilor anexei II.

▼B

(2) Autorizațiile privind activitatea de întreținere, emise sau recunoscute de un stat membru în conformitate cu procedurile și cu cerințele JAA, valabile înainte de intrarea în vigoare a Regulamentului (CE) nr. 2042/2003, sunt considerate a fi fost emise în conformitate cu prezentul regulament.

(3) Personalul calificat să efectueze teste nedistructive referitoare la menținerea navigabilității asupra structurilor și/sau a componentelor de aeronave și/sau să controleze aceste teste, în temeiul standardelor care, înainte de intrarea în vigoare a Regulamentului (CE) nr. 2042/2003, erau recunoscute de un stat membru că asigură un nivel echivalent de calificare, poate continua să efectueze și/sau să controleze testele respective.

(4) Certificatele de punere în serviciu și certificatele de autorizare a punerii în serviciu eliberate înainte de data intrării în vigoare a Regulamentului (CE) nr. 1056/2008 de către o întreprindere cu atribuții de întreținere autorizată conform cerințelor statului membru sunt considerate ca fiind echivalente cu cele solicitate în temeiul punctelor M.A.801 și, respectiv, M.A.802 din anexa I (partea M).

Articolul 5

Personalul de certificare

(1) Personalul de certificare este calificat în conformitate cu dispozițiile din anexa III (partea 66), cu excepția cazurilor prevăzute la punctele M.A.606(h), M.A.607(b), M.A.801(d) și M.A.803 din anexa I (partea M), la punctul 145.A.30(j) și în apendicele IV la anexa II (partea 145).

(2) Orice licență de întreținere a aeronavelor, inclusiv, dacă este cazul, restricțiile tehnice asociate acestei licențe, emisă ori recunoscută de către un stat membru în conformitate cu procedurile și cerințele stabilite de JAA, valabilă la data intrării în vigoare a Regulamentului (CE) nr. 2042/2003, este considerată a fi fost emisă în conformitate cu prezentul regulament.

(3) Se consideră că personalul de certificare deținător al unei licențe emise în conformitate cu anexa III (partea 66) pentru o categorie/subcategorie dată are prerogativele corespunzătoare respectivei categorii/subcategorii, descrise la punctul 66.A.20(a) din anexa menționată. Se consideră că cerințele privind cunoștințele de bază corespunzătoare acestor prerogative noi sunt satisfăcute în scopul extinderii acestor licențe la o nouă categorie/subcategorie.

(4) Personalul de certificare deținător al unei licențe, inclusiv pentru aeronave care nu necesită calificare de tip individuală poate continua să își exercite prerogativele până la prima reînnoire sau modificare, când licența va fi convertită în conformitate cu procedura descrisă la punctul 66.B.125 din anexa III (partea 66) în categoriile de calificări definite la punctul 66.A.45 din respectiva anexă.

(5) Se consideră că Rapoartele de conversiune și Rapoartele asupra creditelor de examinare care respectă cerințele aplicabile înainte de aplicarea Regulamentului (UE) nr. 1149/2011 respectă și dispozițiile prezentului regulament.

(6) Până când prezentul regulament specifică cerințe pentru personalul de certificare:

(i) pentru aeronave altele decât avioanele și elicopterele;

(ii) pentru componente,

continuă să se aplice cerințele în vigoare în statul membru relevant, cu excepția întreprinderilor care se ocupă cu întreținerea situate în afara Uniunii Europene, în cazul cărora cerințele se aprobă de către agenție.

Articolul 6

Cerințe privind întreprinderile de pregătire

(1) Întreprinderile cu atribuții de pregătire a personalului prevăzut de articolul 5 trebuie să fie autorizate în conformitate cu anexa IV partea 147 pentru:

(a) a organiza cursuri de pregătire de bază recunoscute și/sau

(b) a organiza cursuri de pregătire de tip recunoscute și

(c) a organiza examene și

(d) a elibera certificate de atestare a pregătirii.

(2) Orice autorizație a unei întreprinderi de pregătire în domeniul întreținerii, emisă ori recunoscută de către un stat membru în conformitate cu procedurile și cerințele definite de JAA, valabilă la data intrării în vigoare a Regulamentului (CE) nr. 2042/2003, este considerată a fi fost emisă în conformitate cu prezentul regulament.

(3) Cursurile de pregătire de tip aprobate înainte de aprobarea programei minime de pregătire a personalului de certificare în domeniul calificării de tip din cadrul datelor privind conformitatea operațională pentru tipul relevant în conformitate cu Regulamentul (UE) nr. 748/2012 cuprind elementele relevante definite în partea obligatorie a datelor respective privind conformitatea operațională până cel târziu la 18 decembrie 2017 sau în termen de doi ani de la aprobarea datelor privind conformitatea operațională, dacă această dată este ulterioară.

Articolul 7

Regulamentul (CE) nr. 2042/2003 se abrogă.

Trimiterile la regulamentul abrogat se înțeleg ca trimiteri la prezentul regulament și se citesc în conformitate cu tabelul de corespondență din anexa VI.

Articolul 8

Intrarea în vigoare

(1) Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

(2) Prin derogare de la alineatul (1), statele membre pot decide să nu aplice:

(a) pentru întreținerea avioanelor cu motor cu piston nepresurizate cu o MTOM de maximum 2 000 kg, neimplicate în transportul aerian comercial,

până la 28 septembrie 2014, obligația ca personalul de certificare să fie calificat în conformitate cu anexa III (partea 66) conținută de următoarele prevederi:

— punctele M.A.606(g) și M.A.801(b)2 din anexa I (partea M);

— punctele 145.A.30(g) și (h) din anexa II (partea 145);

(b) pentru întreținerea avioanelor ELA1 care nu sunt implicate în transportul aerian comercial, până la ►M1 28 septembrie 2016 ◄ :

(i) obligația autorității competente de a emite licențe de întreținere a aeronavelor în conformitate cu anexa III (partea 66), noi sau convertite în temeiul punctului 66.A.70 din respectiva anexă;

(ii) obligația ca personalul de certificare să fie calificat în conformitate cu anexa III (partea 66) conținută de următoarele prevederi:

— punctele M.A.606(g) și M.A.801(b)2 din anexa I (partea M);

— punctele 145.A.30(g) și (h) din anexa II (partea 145);

▼M2

(c) pentru aeronavele înmatriculate într-o țară terță și închiriate fără echipaj de transportatori aerieni autorizați în conformitate cu Regulamentul (CE) nr. 1008/2008, până la data de 25 august 2017, cerințele anexei Va.

(2a) Prin derogare de la prevederile alineatului (1), cerințele referitoare la aeronavele utilizate pentru operațiuni comerciale specializate și operațiuni CAT efectuate de către transportatori aerieni, alții decât cei autorizați în conformitate cu Regulamentul (CE) nr. 1008/2008, prevăzute în Regulamentul (UE) nr. 965/2012, astfel cum a fost modificat prin Regulamentul (UE) nr. 379/2014 ( 4 ), se aplică de la 21 aprilie 2017.

Până la momentul respectiv:

— dispozițiile anexei I punctul M.A.201(f) se aplică, pe de o parte, aeronavelor motorizate complexe utilizate de operatori cărora un stat membru le-a solicitat să dețină un certificat pentru operațiuni comerciale, alții decât transportatorii aerieni autorizați în conformitate cu Regulamentul (CE) nr. 1008/2008, iar pe de altă parte, ATO-urilor comerciale;

— dispozițiile anexei I punctul M.A.201(h) se aplică, pe de o parte, aeronavelor, altele decât cele motorizate complexe, utilizate de operatori cărora un stat membru le-a solicitat să dețină un certificat pentru operațiuni comerciale, alții decât transportatorii aerieni autorizați în conformitate cu Regulamentul (CE) nr. 1008/2008, iar pe de altă parte, ATO-urilor comerciale;

— dispozițiile anexei I punctul M.A.306(a) se aplică aeronavelor utilizate de transportatori aerieni autorizați în conformitate cu Regulamentul (CE) nr. 1008/2008 și aeronavelor utilizate de operatori cărora un stat membru le-a solicitat să dețină un certificat pentru operațiuni comerciale;

— dispozițiile anexei I punctul M.A.801(c) se aplică aeronavelor ELA1 care nu sunt utilizate de transportatori aerieni autorizați în conformitate cu Regulamentul (CE) nr. 1008/2008 și aeronavelor ELA1 care nu sunt utilizate de ATO-uri comerciale;

— dispozițiile anexei I punctul M.A.803(b) se aplică aeronavelor motorizate necomplexe cu MTOM de cel mult 2 730 kg, planoarelor, planoarelor motorizate sau baloanelor, care nu sunt utilizate de transportatori aerieni autorizați în conformitate cu Regulamentul (CE) nr. 1008/2008, de operatori cărora un stat membru le-a solicitat să dețină un certificat pentru operațiuni comerciale, sau de către ATO-uri comerciale;

— dispozițiile anexei I punctul M.A.901(g) se aplică aeronavelor ELA1 care nu sunt utilizate de transportatori aerieni autorizați în conformitate cu Regulamentul (CE) nr. 1008/2008, de operatori cărora un stat membru le-a solicitat să dețină un certificat pentru operațiuni comerciale, sau de către ATO-uri comerciale.

▼B

(3) Atunci când un stat membru aplică dispozițiile alineatului (2), el informează Comisia și agenția cu privire la aceasta.

(4) În ceea ce privește termenele prevăzute la punctele 66.A.25, 66.A.30 și în apendicele III la anexa III (partea 66) privitoare la examinările cunoștințelor de bază, experiența de bază, pregătirea și examinările de tip teoretic, pregătirea și evaluarea practică, examinările de tip și pregătirea la locul de muncă finalizate înainte de aplicarea ►M1 Regulamentului (UE) nr. 1149/2011 ◄ , momentul inițial al termenului este reprezentat de data de aplicare a ►M1 Regulamentului (UE) nr. 1149/2011 ◄ .

(5) Agenția prezintă Comisiei un aviz care include propuneri pentru un sistem simplu și proporțional de licențiere a personalului de certificare implicat în întreținerea avioanelor ELA1 și a aeronavelor altele decât avioanele și elicopterele.

▼M1

(6) Prin derogare de la alineatul (1):

(a) autoritățile competente sau, după caz, întreprinderile pot continua să emită certificate în versiunea lor anterioară, astfel cum se prevede în apendicele III la anexa I (partea M) sau în apendicele II și apendicele III la anexa IV (partea 147) la Regulamentul (UE) nr. 1321/2014, aflat în vigoare înainte de 27 iulie 2015, până la 31 decembrie 2015;

(b) certificatele emise înainte de 1 ianuarie 2016 rămân valabile până în momentul în care sunt schimbate, suspendate sau revocate.

▼B

Articolul 9

Măsuri ale agenției

(1) Agenția elaborează mijloace acceptabile de conformitate (denumite în continuare „AMC”), care pot fi folosite de autoritățile, întreprinderile și personalul competente pentru a demonstra conformitatea cu prevederile anexelor la prezentul regulament.

(2) Mijloacele acceptabile de conformitate publicate de agenție nu introduc cerințe noi și nu atenuează cerințele din anexele la prezentul regulament.

(3) Fără a se aduce atingere articolelor 54 și 55 din Regulamentul (CE) nr. 216/2008, atunci când se utilizează mijloacele acceptabile de conformitate publicate de agenție, cerințele corespunzătoare din anexele la prezentul regulament se consideră îndeplinite, fără a mai fi necesară aducerea altor dovezi.

Prezentul regulament este obligatoriu în toate elementele sale și se aplică direct în toate statele membre.









ANEXA I

(Partea M)

NS M.1 SECȚIUNEA A — CERINȚE TEHNICE SUBPARTEA A — GENERALITĂȚI M.A.101 Domeniu de aplicare SUBPARTEA B — RĂSPUNDEREA M.A.201 Responsabilități M.A.202 Raportarea evenimentelor SUBPARTEA C — MENȚINEREA NAVIGABILITĂȚII M.A.301 Sarcini aferente menținerii navigabilității M.A.302 Programul de întreținere a aeronavei M.A.303 Directive de navigabilitate M.A.304 Date necesare pentru modificări și reparații M.A.305 Sistemul de înregistrare a menținerii navigabilității aeronavelor ▼M2 M.A.306 Sistemul de jurnal tehnic al aeronavei ▼B M.A.307 Transferul înregistrărilor referitoare la menținerea navigabilității aeronavei SUBPARTEA D — STANDARDE DE ÎNTREȚINERE M.A.401 Date de întreținere M.A.402 Executarea lucrărilor de întreținere M.A.403 Defecte ale aeronavelor SUBPARTEA E — COMPONENTE DE AERONAVE M.A.501 Instalare M.A.502 Întreținerea componentelor M.A.503 Componente de aeronavă cu durată de viață limitată M.A.504 Controlul componentelor de aeronavă inutilizabile SUBPARTEA F — ÎNTREPRINDEREA CU ATRIBUȚII DE ÎNTREȚINERE M.A.601 Domeniul de aplicare M.A.602 Solicitarea autorizării M.A.603 Domenii la care se referă autorizarea M.A.604 Manualul întreprinderii cu atribuții de întreținere M.A.605 Unități de lucru M.A.606 Cerințe în privința personalului ▼M1 M.A.607 Personalul de certificare și personalul de examinare a navigabilității ▼B M.A.608 Componente de aeronavă, echipamente și scule M.A.609 Date de întreținere M.A.610 Comenzile pentru lucrări de întreținere M.A.611 Standarde de întreținere M.A.612 Certificatul de punere în serviciu a aeronavei M.A.613 Certificatul de punere în serviciu a componentelor de aeronavă ▼M1 M.A.614 Înregistrări ale lucrărilor de întreținere și ale examinărilor navigabilității ▼B M.A.615 Prerogative ale întreprinderii M.A.616 Bilanț organizațional M.A.617 Modificări aduse întreprinderii autorizate pentru întreținere M.A.618 Menținerea valabilității autorizației M.A.619 Constatări SUBPARTEA G — ÎNTREPRINDEREA DE MANAGEMENT AL MENȚINERII NAVIGABILITĂȚII M.A.701 Domeniu de aplicare M.A.702 Solicitarea autorizării M.A.703 Domenii la care se referă autorizarea M.A.704 Specificațiile de management al menținerii navigabilității M.A.705 Unități de lucru M.A.706 Cerințe în privința personalului M.A.707 Personalul de examinare a navigabilității M.A.708 Managementul menținerii navigabilității M.A.709 Documentația M.A.710 Examinarea navigabilității M.A.711 Prerogative ale întreprinderii M.A.712 Sistemul de control al calității M.A.713 Modificări aduse întreprinderii de management al menținerii navigabilității autorizate M.A.714 Sistemul de ținere a evidenței M.A.715 Menținerea valabilității autorizației M.A.716 Constatări SUBPARTEA H — CERTIFICATUL DE PUNERE ÎN SERVICIU — CRS M.A.801 Certificatul de punere în serviciu a aeronavei M.A.802 Certificatul de punere în serviciu a componentelor de aeronavă M.A.803 Autorizarea pilotului-proprietar SUBPARTEA I — CERTIFICATUL DE EXAMINARE A NAVIGABILITĂȚII M.A.901 Examinarea navigabilității unei aeronave M.A.902 Valabilitatea certificatului de examinare a navigabilității M.A.903 Transfer de înmatriculare de aeronavă în cadrul UE M.A.904 Examinarea navigabilității pentru aeronavele importate în UE M.A.905 Constatări SECȚIUNEA B — PROCEDURĂ PENTRU AUTORITĂȚILE COMPETENTE SUBPARTEA A — GENERALITĂȚI M.B.101 Domeniu de aplicare M.B.102 Autoritate competentă M.B.104 Sistemul de ținere a evidenței M.B.105 Schimbul reciproc de informații SUBPARTEA B — RĂSPUNDEREA M.B.201 Responsabilități SUBPARTEA C — MENȚINEREA NAVIGABILITĂȚII M.B.301 Programul de întreținere M.B.302 Derogări M.B.303 Controlul menținerii navigabilității aeronavelor M.B.304 Retragere și suspendare SUBPARTEA D — STANDARDE DE ÎNTREȚINERE SUBPARTEA E — COMPONENTE DE AERONAVE SUBPARTEA F — ÎNTREPRINDEREA CU ATRIBUȚII DE ÎNTREȚINERE M.B.601 Solicitarea autorizării M.B.602 Autorizarea inițială M.B.603 Eliberarea autorizării M.B.604 Supravegherea permanentă M.B.605 Constatări M.B.606 Modificări M.B.607 Retragerea, suspendarea și limitarea unei autorizări SUBPARTEA G — ÎNTREPRINDEREA DE MANAGEMENT AL MENȚINERII NAVIGABILITĂȚII M.B.701 Solicitarea autorizării M.B.702 Autorizarea inițială M.B.703 Eliberarea autorizării M.B.704 Supravegherea permanentă M.B.705 Constatări M.B.706 Modificări M.B.707 Retragerea, suspendarea și limitarea unei autorizări SUBPARTEA H — CERTIFICATUL DE PUNERE ÎN SERVICIU — CRS SUBPARTEA I — CERTIFICATUL DE EXAMINARE A NAVIGABILITĂȚII M.B.901 Evaluarea recomandărilor M.B.902 Examinarea navigabilității efectuată de autoritatea competentă M.B.903 Constatări Apendicele I — Contractul de management al menținerii navigabilității Apendicele II — Certificatul de autorizare a punerii în serviciu — Formularul 1 al AESA Apendicele III — Certificatul de examinare a navigabilității — Formularul 15 al AESA Apendicele IV — Sistemul de clase și categorii utilizat pentru autorizarea întreprinderilor cu atribuții de întreținere menționate în anexa I (partea M) subpartea F și în anexa II (partea 145) Apendicele V — Autorizarea întreprinderilor de întreținere în sensul anexei I (partea M) subpartea F Apendicele VI — Autorizarea întreprinderii de management al menținerii navigabilității menționată în anexa I (partea M) subpartea G Apendicele VII — Sarcini complexe de întreținere Apendicele VIII — Întreținere limitată efectuată de pilotul-proprietar

M.1

În sensul prezentei părți, autoritatea competentă trebuie să fie:

1. pentru supravegherea menținerii navigabilității aeronavelor individuale și pentru eliberarea certificatelor de examinare a navigabilității, autoritatea numită de statul membru de înmatriculare;

2. pentru supravegherea unei întreprinderi cu atribuții de întreținere, după cum se specifică în în secțiunea A subpartea F din prezenta anexă (partea M);:

(i) autoritatea desemnată de către statul membru în care se află sediul principal al întreprinderii;

(ii) agenția, în cazul în care întreprinderea se află într-o țară terță;

3. pentru supravegherea unei întreprinderi de management al menținerii navigabilității, după cum se specifică în secțiunea A subpartea G din prezenta anexă (partea M);:

(i) autoritatea numită de statul membru în care se află sediul principal al întreprinderii, dacă autorizația nu este inclusă într-un certificat de operator aerian;

(ii) autoritatea numită de către statul membru al operatorului, dacă autorizația este inclusă într-un certificat de operator aerian;

(ii) agenția, în cazul în care întreprinderea se află într-o țară terță;

▼M2

4. pentru aprobarea programelor de întreținere,

(i) autoritatea desemnată de statul membru de înmatriculare; sau

(ii) dacă s-a convenit cu statul membru de înmatriculare înainte de aprobarea programului de întreținere:

(a) autoritatea desemnată de statul în care operatorul își are sediul principal de activitate, este stabilit sau își are reședința; sau

(b) autoritatea responsabilă cu supravegherea întreprinderii de management al menținerii navigabilității care administrează menținerea navigabilității aeronavei sau cu care proprietarul a încheiat un contract limitat în conformitate cu punctul M.A.201(i)(3).

▼B

SECȚIUNEA A

CERINȚE TEHNICE

SUBPARTEA A

GENERALITĂȚI

M.A.101 Domeniu de aplicare

Prezenta secțiune stabilește măsurile care trebuie întreprinse pentru a se asigura menținerea navigabilității, inclusiv întreținerea. Ea specifică de asemenea și condițiile care trebuie îndeplinite de către persoanele sau întreprinderile care participă la managementul menținerii navigabilității.

SUBPARTEA B

RĂSPUNDEREA

M.A.201 Responsabilități

(a) Proprietarul este responsabil pentru menținerea navigabilității unei aeronave și se asigură că nu se efectuează niciun zbor decât dacă, în mod cumulativ:

1. aeronava este menținută într-o stare bună de navigabilitate;

2. toate componentele operaționale și de salvare de la bordul aeronavei sunt corect instalate și în stare de funcționare sau sunt identificate în mod clar ca fiind inutilizabile;

3. certificatul de navigabilitate rămâne valabil;

▼M1

4. întreținerea aeronavei se efectuează în conformitate cu programul de întreținere prevăzut la punctul M.A.302.

▼B

(b) În cazul în care aeronava este închiriată, responsabilitățile proprietarului sunt transferate locatarului dacă:

1. locatarul este menționat în documentul de înmatriculare; sau

2. este prevăzut astfel în contractul de leasing.

În prezenta parte, atunci când se face trimitere la „proprietar”, termenul proprietar cuprinde noțiunea de proprietar sau pe cea de locatar, după caz.

(c) Orice persoană sau întreprindere care efectuează lucrări de întreținere este responsabilă pentru operațiunile efectuate.

▼M2

(d) Pilotul comandant sau, în cazul transportatorilor aerieni autorizați în conformitate cu Regulamentul (CE) nr. 1008/2008, operatorul este responsabil de buna desfășurare a inspecției înainte de zbor. Această inspecție trebuie să fie efectuată de către pilot sau o altă persoană calificată, dar nu este obligatoriu să fie efectuată de o întreprindere de întreținere autorizată sau de către personal de certificare autorizat în conformitate cu partea 66.

(e) În cazul aeronavelor utilizate de transportatori aerieni autorizați în conformitate cu Regulamentul (CE) nr. 1008/2008, operatorul este responsabil cu menținerea navigabilității aeronavei pe care o exploatează și:

1. se asigură că zborurile nu au loc decât atunci când sunt îndeplinite condițiile definite la litera (a);

2. este autorizat, conform certificatului său de operator aerian, ca întreprindere de management al menținerii navigabilității în conformitate cu punctul M.A. subpartea G (CAMO), pentru aeronava pe care o exploatează; și

3. este autorizat în conformitate cu partea 145 sau încheie un contract conform punctului M.A.708(c) cu o astfel de întreprindere.

(f) Pentru aeronavele motorizate complexe utilizate pentru operațiuni comerciale specializate sau operațiuni CAT efectuate de către transportatori aerieni, alții decât cei autorizați în conformitate cu Regulamentul (CE) nr. 1008/2008, sau de către ATO-urile comerciale, operatorul se asigură că:

1. zborurile nu au loc decât atunci când sunt îndeplinite condițiile definite la litera (a);

2. sarcinile aferente menținerii navigabilității sunt executate de o CAMO autorizată. Dacă operatorul nu este el însuși o CAMO autorizată, acesta încheie un contract scris cu o astfel de întreprindere, în conformitate cu apendicele I; și

3. CAMO menționată la punctul (2) este autorizată conform părții 145 pentru întreținerea aeronavelor și a componentelor care urmează să fie instalate pe acestea sau a încheiat un contract, în conformitate cu punctul M.A.708(c), cu o astfel de întreprindere.

(g) Pentru aeronavele motorizate complexe care nu sunt incluse la litera (e) sau litera (f), proprietarul se asigură că:

1. zborurile nu au loc decât atunci când sunt îndeplinite condițiile definite la litera (a);

2. sarcinile aferente menținerii navigabilității sunt executate de o CAMO autorizată. Dacă proprietarul nu este el însuși o CAMO autorizată, acesta încheie un contract scris cu o astfel de întreprindere, în conformitate cu apendicele I; și

3. CAMO menționată la punctul (2) este autorizată conform părții 145 pentru întreținerea aeronavelor și a componentelor care urmează să fie instalate pe acestea sau a încheiat un contract, în conformitate cu punctul M.A.708(c), cu o astfel de întreprindere.

(h) Pentru aeronave, altele decât cele motorizate complexe, utilizate pentru operațiuni comerciale specializate sau operațiuni CAT efectuate de către transportatori aerieni, alții decât cei autorizați în conformitate cu Regulamentul (CE) nr. 1008/2008, sau de către ATO-urile comerciale, operatorul se asigură că:

1. zborurile nu au loc decât atunci când sunt îndeplinite condițiile definite la litera (a);

2. sarcinile aferente menținerii navigabilității sunt executate de o CAMO autorizată. Dacă operatorul nu este el însuși o CAMO autorizată, acesta încheie un contract scris cu o astfel de întreprindere, în conformitate cu apendicele I și

3. CAMO menționată la subpunctul (2) este autorizată, în conformitate cu partea M subpartea F sau cu partea 145, pentru întreținerea aeronavelor și a componentelor care urmează să fie instalate pe acestea sau a încheiat un contract, în conformitate cu punctul M.A.708(c), cu o astfel de întreprindere.

(i) Pentru aeronave, altele decât cele motorizate complexe care nu sunt incluse la litera (e) sau litera (h) sau sunt utilizate pentru „operațiuni limitate”, proprietarul este responsabil de asigurarea faptului că zborurile nu au loc decât atunci când sunt îndeplinite condițiile definite la litera (a). În acest scop, proprietarul:

1. subcontractează executarea sarcinilor aferente menținerii navigabilității unei CAMO autorizate, prin intermediul unui contract scris, conform apendicelui I, care va transfera responsabilitatea îndeplinirii acestor sarcini către CAMO contractată; sau

2. administrează menținerea navigabilității aeronavei sub propria responsabilitate, fără a încheia un contract în acest sens cu o CAMO autorizată; sau

3. administrează menținerea navigabilității aeronavei sub propria responsabilitate și încheie un contract limitat pentru elaborarea și procesarea aprobării programului de întreținere conform punctului M.A.302:

— cu o CAMO autorizată sau,

— în cazul aeronavelor ELA2, cu o întreprindere de întreținere conformă părții 145 sau punctului M.A. subpartea F.

Acest contract limitat transferă întreprinderii contractate responsabilitatea elaborării și, cu excepția cazului în care proprietarul emite o declarație în conformitate cu M.A.302(h), a procesării aprobării programului de întreținere.

(j) Proprietarul/operatorul se asigură că orice persoană autorizată de autoritatea competentă are acces la toate unitățile de lucru și aeronavele sale, precum și la toate documentele sale referitoare la activitățile desfășurate, inclusiv la orice activitate subcontractată, pentru a determina conformitatea cu prezenta parte.

▼B

M.A.202 Raportarea evenimentelor

(a) Orice persoană sau întreprindere responsabilă în conformitate cu punctul M.A.201 raportează autorității competente desemnate de statul de înmatriculare, întreprinderii responsabile pentru proiectarea de tip sau pentru proiectarea de tip suplimentară și, dacă este cazul, statului membru al operatorului orice stare identificată a unei aeronave sau a unei componente a aeronavei care pune în pericol siguranța zborului.

(b) Rapoartele sunt întocmite în conformitate cu modalitatea stabilită de către agenție și conțin toate informațiile pertinente referitoare la starea cunoscută de persoană sau de întreprindere.

(c) În cazul în care persoana sau întreprinderea care se ocupă de întreținerea aeronavei a încheiat un contract cu un proprietar sau un operator pentru a asigura întreținerea, atunci persoana sau întreprinderea care se ocupă de întreținerea aeronavei prezintă rapoarte și proprietarului, operatorului sau întreprinderii de management al menținerii navigabilității, asupra oricărei stări care afectează aeronava sau o componentă a aeronavei aparținând respectivului proprietar sau operator.

(d) Rapoartele se întocmesc cât mai curând cu putință, dar în orice caz în termen de 72 de ore după ce persoana sau întreprinderea a identificat starea care face obiectul raportului.

SUBPARTEA C

MENȚINEREA NAVIGABILITĂȚII

M.A.301 Sarcini aferente menținerii navigabilității

Menținerea navigabilității unei aeronave și buna funcționare a echipamentelor operaționale și a celor de urgență sunt asigurate de:

1. efectuarea de inspecții înainte de zbor;

▼M2

2. remedierea, în conformitate cu datele specificate la punctul M.A.304 și/sau la punctul M.A.401, după caz, a oricărui defect sau a oricărei avarii care afectează siguranța exploatării, ținând cont de lista echipamentului minim (MEL) și de lista derogărilor de configurație, după caz;

▼M1

3. efectuarea oricărei operații de întreținere în conformitate cu programul de întreținere a aeronavelor prevăzut la punctul M.A.302;

▼M2

4. analiza eficacității programului de întreținere aprobat în conformitate cu punctul M.A.302, pentru toate aeronavele motorizate complexe sau aeronavele utilizate de transportatori aerieni autorizați în conformitate cu Regulamentul (CE) nr. 1008/2008;

▼B

5. executarea oricărei:

(i) directive aplicabile de navigabilitate;

(ii) directive operaționale aplicabile care influențează menținerea navigabilității;

(iii) cerințe aplicabile referitoare la menținerea navigabilității, care a fost stabilită de agenție;

(iv) măsuri aplicabile dispuse de autoritatea competentă ca o reacție imediată la o problemă de siguranță;

6. efectuarea de modificări și reparații în conformitate cu punctul M.A.304;

▼M2

7. stabilirea unei politici de punere în practică a inspecțiilor și/sau modificărilor fără caracter obligatoriu, pentru toate aeronavele motorizate complexe sau aeronavele utilizate de transportatori aerieni autorizați în conformitate cu Regulamentul (CE) nr. 1008/2008;

▼B

8. zboruri de control de întreținere, dacă este necesar.

M.A.302 Programul de întreținere a aeronavei

(a) Întreținerea fiecărei aeronave se organizează în conformitate cu un program de întreținere a aeronavei.

(b) Autoritatea competentă aprobă programul de întreținere a aeronavei, precum și toate modificările ulterioare.

▼M2

(c) Atunci când menținerea navigabilității aeronavei este administrată de o întreprindere de management al menținerii navigabilității, autorizată în conformitate cu secțiunea A subpartea G din prezenta anexă (partea M) sau când între proprietar și întreprinderea sus-menționată a fost încheiat un contract limitat conform punctului M.A.201(i)(3), programul de întreținere a aeronavei și modificările acestuia pot fi aprobate printr-o procedură de aprobare indirectă.

(i) În acest caz, procedura de aprobare indirectă este stabilită de către întreprinderea de management al menținerii navigabilității în cadrul specificațiilor de management al menținerii navigabilității și este aprobată de către autoritatea competentă responsabilă pentru respectiva întreprindere de management al menținerii navigabilității.

(ii) Întreprinderea de management al menținerii navigabilității nu utilizează procedura de aprobare indirectă atunci când această întreprindere nu se află sub supravegherea statului membru de înmatriculare, decât în cazul în care există un acord în conformitate cu punctul M.1 subpunctul 4(ii), transferând responsabilitatea pentru aprobarea programului de întreținere a aeronavei către autoritatea competentă responsabilă pentru respectiva întreprindere de management al menținerii navigabilității.

▼B

(d) Programul de întreținere a aeronavei trebuie să stabilească conformitatea cu:

(i) instrucțiunile emise de autoritatea competentă;

(ii) instrucțiunile pentru menținerea navigabilității:

— emise de titularii de certificat de tip, de certificat de tip restricționat, de certificat de tip suplimentar, de aprobare a unui proiect de reparație majoră, de autorizație ETSO sau de orice altă aprobare pertinentă eliberată în temeiul Regulamentului (UE) nr. 748/2012 și al anexei I la acesta (partea 21); precum și

— incluse în specificațiile de certificare menționate la punctul 21A.90B sau 21A.431B din anexa I (partea 21) la Regulamentul (UE) nr. 748/2012, dacă este cazul;

(iii) instrucțiunile suplimentare sau alternative propuse de proprietar sau de întreprinderea de management al menținerii navigabilității, după ce au fost aprobate în conformitate cu punctul M.A.302, cu excepția intervalelor la care trebuie îndeplinite sarcinile privind siguranța menționate la litera (e), care pot fi extinse cu condiția să se efectueze suficiente revizuiri conform literei (g) și doar atunci când fac obiectul aprobării directe în conformitate cu punctul M.A.302(b).

(e) Programul de întreținere a aeronavei conține detalii privind ansamblul lucrărilor de întreținere care trebuie efectuate, inclusiv frecvența lor, precum și sarcinile specifice în funcție de tipul și specificitatea operațiunilor.

▼M2

(f) Pentru aeronavele motorizate complexe, dacă programul de întreținere se bazează pe logica grupului de coordonare a întreținerii sau pe monitorizarea stării componentelor respective, programul de întreținere a aeronavei trebuie să includă și un program de fiabilitate.

▼B

(g) Programul de întreținere a aeronavei este supus unor revizuiri periodice și modificat în consecință dacă este necesar. Prin aceste revizuiri se garantează că programul continuă să fie valabil având în vedere experiența de exploatare și instrucțiunile autorității competente și ținând seama de instrucțiunile de întreținere noi și/sau modificate, enunțate de titularii de certificat de tip și de certificat de tip suplimentar, precum și de orice altă întreprindere care publică astfel de date în conformitate cu anexa I (partea 21) la Regulamentul (UE) nr. 748/2012.

▼M1

(h) În cazul aeronavelor ELA1 neimplicate în operațiuni comerciale, conformitatea cu literele (b), (c), (d), (e) și (g) poate fi înlocuită cu conformitatea cu toate condițiile următoare:

1. Programul de întreținere a aeronavei identifică în mod clar proprietarul și aeronava specifică la care se referă, inclusiv orice motor și elice instalate.

2. Programul de întreținere a aeronavei respectă:

— fie „Programul minim de inspecție” prevăzut la litera (i), corespunzător respectivei aeronave;

— fie prevederile literelor (d) și (e).

Programul de întreținere nu trebuie să fie mai puțin restrictiv decât „Programul minim de inspecție”.

3. Programul de întreținere a aeronavei include toate cerințele obligatorii de menținere a navigabilității, precum directivele repetitive de navigabilitate, secțiunea referitoare la limitările de navigabilitate (Airworthiness Limitation Section, ALS) inclusă în instrucțiunile de menținere a navigabilității (Instructions for Continued Airworthiness, ICA) sau cerințele de întreținere specifice incluse în fișa de date a certificatului de tip (Type Certificate Data Sheet, TCDS).

În plus, programul de întreținere a aeronavei identifică orice sarcină de întreținere suplimentară care trebuie executată datorită tipului specific de aeronavă, configurației, precum și datorită tipului și specificității operațiunii. Trebuie avute în vedere cel puțin următoarele elemente:

— echipamentele specifice instalate și modificările aeronavei;

— reparațiile încorporate în aeronavă;

— componentele cu durată limitată de viață și componentele esențiale pentru siguranța zborului;

— recomandările privind întreținerea, precum intervalele de timp dintre reviziile generale (Time Between Overhaul, TBO), indicate prin buletine de service, scrisori de service și alte informații de service neobligatorii;

— directivele/cerințele operaționale aplicabile privind inspecția periodică a anumitor echipamente;

— aprobările operaționale speciale;

— utilizarea aeronavei și mediul operațional;

— întreținerea pilot-proprietar (după caz).

4. Dacă programul de întreținere nu este aprobat, fie de către autoritatea competentă, în mod direct, fie de către întreprinderea prevăzută în M.A. subpartea G, printr-o procedură de aprobare indirectă, el trebuie să includă o declarație semnată, prin care proprietarul declară că acesta este programul de întreținere a aeronavei pentru înregistrarea aeronavei în cauză și că proprietarul poartă responsabilitatea deplină pentru conținutul respectivului program, în special în ceea ce privește orice eventuale abateri de la recomandările titularului aprobării de proiect.

5. Programul de întreținere a aeronavei este revizuit cel puțin o dată pe an. Această revizuire a programului de întreținere este efectuată:

— fie de persoana care efectuează examinarea navigabilității aeronavei, în conformitate cu punctul M.A.710(ga);

— fie de întreprinderea prevăzută în M.A. subpartea G, care administrează menținerea navigabilității aeronavei, în cazul în care revizuirea programului de întreținere nu este efectuată împreună cu examinarea navigabilității.

Dacă revizuirea indică discrepanțe în ceea ce privește aeronava care au legătură cu lacune în conținutul programului de întreținere, persoana care efectuează revizuirea informează autoritatea competentă a statului membru de înregistrare, iar proprietarul modifică programul de întreținere, conform celor convenite cu respectiva autoritate competentă.

(i) În cazul aeronavelor ELA1, altele decât dirijabilele, neimplicate în operațiuni comerciale, „Programul minim de inspecție” menționat la litera (h) respectă următoarele condiții:

1. El conține următoarele intervale de inspecție:

— pentru avioanele ELA1 și pentru motoplanoarele de agrement (Touring Motor Gliders, TMG) ELA1, ori fiecare interval anual, ori fiecare interval de 100 h, în funcție de cel care survine primul. Intervalului respectiv i se poate aplica o toleranță de 1 lună sau de 10 h, atât timp cât următorul interval este calculat de la data sau de la orele programate inițial;

— pentru planoarele ELA1, pentru motoplanoarele ELA1, altele decât TMG și pentru baloanele ELA1, fiecare interval anual. Intervalului respectiv i se poate aplica o toleranță de 1 lună, atât timp cât următorul interval este calculat de la data programată inițial.

2. El conține următoarele elemente:

— sarcinile de service, conform cerințelor titularului aprobării de proiect;

— inspecția marcajelor;

— examinarea înregistrărilor cântăririlor și a cântăririlor, în conformitate cu Regulamentul (UE) nr. 965/2012 al Comisiei ( 5 ), punctul NCO.POL.105;

— un test operațional al transponderului (dacă există);

— un test operațional al sistemului static Pitot;

— în cazul aeroplanelor ELA1: — — verificările operaționale ale puterii și regimului, magnetourilor, combustibilului și presiunii uleiului, precum și ale temperaturii motoarelor; — pentru motoarele echipate cu control automatizat, procedura de pornire publicată; — pentru motoarele cu carter uscat, motoarele cu turbocompresoare și motoarele răcite cu lichid, o verificare operațională a existenței oricăror eventuale semne de perturbare a circulației fluidelor;

— inspecția stării și a conexiunii elementelor, sistemelor și componentelor structurale corespunzătoare zonelor următoare: — — pentru avioanele ELA1: — — corpul aeronavei; — cabina și carlinga; — trenul de aterizare; — aripa și secțiunea centrală; — comenzile de zbor; — ampenajul; — sistemele electronice de bord și circuitele electrice; — grupul motor; — ambreiajele și cutiile de viteze; — elicea; — diverse sisteme, precum sistemul de salvare balistic; — pentru planoarele ELA1 și motoplanoarele ELA1: — — corpul aeronavei; — cabina și carlinga; — trenul de aterizare; — aripa și secțiunea centrală; — ampenajul; — sistemele electronice de bord și circuitele electrice; — grupul motor (după caz); — diverse sisteme, precum balastul eliminabil, parașuta de frânare și comenzile, precum și sistemul de balast hidraulic; — pentru baloanele cu aer cald ELA1: — — anvelopa; — arzătorul; — coșul; — rezervoarele de combustibil; — echipamentele și instrumentele; — pentru baloanele cu gaz ELA1: — — anvelopa; — coșul; — echipamentele și instrumentele;

Până la momentul în care prezentul regulament va specifica un „Program minim de inspecție” pentru dirijabile, programul de întreținere a acestora trebuie să respecte prevederile literelor (d) și (e).

▼B

M.A.303 Directive de navigabilitate

Orice directivă de navigabilitate aplicabilă trebuie pusă în practică în conformitate cu cerințele sale, cu excepția cazurilor în care agenția dispune altfel.

M.A.304 Date necesare pentru modificări și reparații

Daunele se evaluează, iar modificările și reparațiile sunt efectuate utilizându-se, după caz:

(a) datele aprobate de agenție; sau

(b) datele aprobate de o întreprindere de proiectare autorizată în conformitate cu partea 21; sau

(c) datele incluse în specificațiile de certificare menționate la punctul 21A.90B sau 21A.431B din anexa I (partea 21) la Regulamentul (UE) nr. 748/2012.

M.A.305 Sistemul de înregistrare a menținerii navigabilității aeronavelor

(a) La finalizarea oricărei operații de întreținere, certificatul de punere în serviciu, prevăzut la punctul M.A.801 sau la punctul 145.A.50, este încorporat înregistrărilor referitoare la menținerea navigabilității aeronavelor. Fiecare înregistrare este făcută de îndată ce este posibil, dar în niciun caz mai târziu de 30 de zile după ziua efectuării întreținerii.

(b) Înregistrările referitoare la menținerea navigabilității aeronavelor cuprind:

1. un livret al aeronavei, un livret (livrete) al (ale) motorului sau fișe de întreținere a modulelor de motorizare, un livret (livrete) al (ale) elicelor și fișe de întreținere pentru orice componentă cu durată limitată de viață, după caz; și

▼M2

2. jurnalul tehnic al operatorului, dacă punctul M.A.306 prevede acest lucru.

▼B

(c) Tipul aeronavelor și însemnele de înmatriculare, data, timpul total de zbor și/sau ciclurile de zbor și/sau aterizări, după caz, sunt înscrise în livretele aeronavelor.

(d) Înregistrările referitoare la menținerea navigabilității cuprind:

1. situația actuală a directivelor de navigabilitate și a măsurilor prescrise de autoritatea competentă ca reacție imediată la o problemă de siguranță;

2. situația actuală a modificărilor și a reparațiilor;

3. situația actuală a conformității cu programul de întreținere;

4. situația actuală a componentelor de aeronavă care au o durată limitată de viață;

5. raportul privind masa și centrajul aeronavei;

6. lista lucrărilor de întreținere amânate.

(e) În plus față de documentul de autorizare apunerii în serviciu, formularul 1 al AESA sau un echivalent al său, următoarele informații, referitoare la orice componentă instalată a aeronavei (motor, elice, modul de motorizare sau componentă de aeronavă cu durată limitată de viață) sunt înscrise în livretul corespunzător al motorului sau al elicelor, în fișa de întreținere a modulelor de motorizare sau a componentelor de aeronavă cu durată limitată de viață:

1. identificarea componentei; și

2. tipul, numărul seriei și înmatricularea, după caz, a aeronavei, motorului, elicei, modulului de motorizare sau componentei de aeronavă cu durată limitată de viață pe care este instalată componenta respectivă, împreună cu o trimitere la montarea și demontarea componentei respective; și

3. data, împreună cu timpul total de zbor acumulat și/sau de cicluri de zbor și/sau de aterizări și/sau de zile calendaristice, după caz, pentru componenta de aeronavă respectivă; și

4. informațiile actuale menționate la litera (d) aplicabile componentei de aeronavă.

(f) Persoana care răspunde de managementul sarcinilor de menținere a navigabilității în conformitate cu secțiunea A subpartea B din prezenta anexă (partea M) controlează înregistrările specificate la prezentul punct și prezintă înregistrările autorității competente, la cererea acesteia.

(g) Toate înscrierile făcute în documentele de înregistrare, aferente menținerii navigabilității aeronavelor, sunt clare și precise. În cazul în care este necesar să se corecteze o înscriere, corectura se face într-un mod care să permită să se vadă în mod clar înscrierea inițială.

(h) Proprietarul sau operatorul se asigură în privința punerii în aplicare a unui sistem de efectuare a înregistrărilor următoare, pentru perioadele specificate:

1. toate înregistrările detaliate ale lucrărilor de întreținere aferente aeronavei și oricărei componente de aeronavă cu durată limitată de viață care este instalată pe aceasta, până când informațiile conținute de acestea sunt înlocuite de noi informații echivalente din punctul de vedere al obiectului și al detaliilor, timp de cel puțin 36 de luni de la punerea în serviciu a aeronavei sau a componentei de aeronavă; și

2. timpul total de zbor (ore, zile calendaristice, cicluri de zbor și aterizări) al aeronavei și al tuturor componentelor de aeronavă cu durată limitată de viață, timp de cel puțin 12 luni după retragerea definitivă din exploatare a aeronavei sau a componentei de aeronavă; și

3. timpul de zbor (ore, zile calendaristice, cicluri de zbor și aterizări), după caz, de la ultima operațiune de întreținere programată pentru componenta de aeronavă cu durată limitată de viață, cel puțin până când ultima operațiune de întreținere programată pentru componenta de aeronavă respectivă se înlocuiește cu o altă operațiune de întreținere programată sau o lucrare echivalentă din punctul de vedere al obiectului și al detaliilor; și

4. situația actuală a conformității cu programul de întreținere aprobat al aeronavei, astfel încât această conformitate cu programul de întreținere aprobat al aeronavei să poată fi stabilită, cel puțin până când ultima operațiune de întreținere programată pentru aeronava sau componenta de aeronavă respectivă se înlocuiește cu o altă operațiune de întreținere programată sau o lucrare echivalentă din punctul de vedere al obiectului și al detaliilor; și

5. situația actuală a directivelor de navigabilitate aplicabile aeronavei și componentelor de aeronavă, timp de cel puțin 12 luni de la retragerea definitivă din exploatare a aeronavei sau a componentei de aeronavă; și

6. detalii asupra modificărilor și reparațiilor curente efectuate asupra aeronavei, motorului (motoarelor), elicei (elicelor) și asupra oricărei componente vitale pentru siguranța zborului, timp de cel puțin 12 luni de la retragerea lor definitivă din exploatare.

▼M2

M.A.306 Sistemul de jurnal tehnic al aeronavei

(a) Pentru operațiunile CAT, operațiunile comerciale specializate și operațiunile comerciale ATO, pe lângă cerințele punctului M.A.305, operatorul utilizează un sistem de jurnal tehnic care conține toate informațiile următoare, pentru fiecare aeronavă:

1. informațiile necesare referitoare la fiecare zbor, pentru a garanta siguranța neîntreruptă a zborurilor;

2. certificatul curent de punere în serviciu a aeronavei; și

3. atestarea curentă a întreținerii, indicând starea întreținerii aeronavei din punctul de vedere al lucrărilor de întreținere programate și neprogramate care urmează să fie efectuate, cu excepția cazului în care autoritatea competentă este de acord ca declarația de atestare a întreținerii să fie păstrată în alt loc;

4. lista tuturor remedierilor de defecte neexecutate și amânate, care afectează exploatarea aeronavei; și

5. toate recomandările necesare privitoare la acordurile de asistență în domeniul întreținerii.

▼B

(b) Sistemul de jurnal tehnic al aeronavei și orice modificare ulterioară se aprobă de către autoritatea competentă.

(c) Un operator se asigură că jurnalul tehnic al aeronavei este păstrat timp de 36 de luni după data ultimei înscrieri în jurnal.

M.A.307 Transferul înregistrărilor referitoare la menținerea navigabilității aeronavei

(a) Proprietarul sau operatorul se asigură că, în cazul în care o aeronavă este transferată definitiv de la un proprietar sau de la un operator la altul, înregistrările referitoare la menținerea navigabilității aeronavei menționate la M.A.305 și, dacă este cazul, jurnalul tehnic al operatorului menționat la M.A.306 sunt de asemenea transferate.

(b) Proprietarul se asigură că, în cazul în care încheie un contract pentru menținerea navigabilității cu o întreprindere de management al menținerii navigabilității, înregistrările aferente lucrărilor de întreținere, menționate la M.A.305, sunt transferate respectivei întreprinderi.

(c) Perioada specificată pentru păstrarea înregistrărilor continuă să se aplice noului proprietar, noului operator sau noii întreprinderi de management al menținerii navigabilității.

SUBPARTEA D

STANDARDE DE ÎNTREȚINERE

M.A.401 Date de întreținere

(a) Persoana sau întreprinderea care se ocupă de întreținerea unei aeronave are acces la datele de întreținere actuale, aplicabile în cursul executării lucrărilor de întreținere, inclusiv modificările și reparațiile și utilizează doar aceste date.

(b) În sensul prezentei părți, datele de întreținere aplicabile sunt:

1. orice cerință, procedură, standard sau informație aplicabilă, emisă de către autoritatea competentă sau de către agenție;

2. orice directivă aplicabilă referitoare la navigabilitate;

3. instrucțiunile, aplicabile pentru menținerea navigabilității, formulate de către titularii de certificat de tip sau de certificat de tip suplimentar precum și orice altă întreprindere care publică aceste date în conformitate cu anexa I (partea 21) la Regulamentul (UE) nr. 748/2012;

4. orice date aplicabile, care sunt furnizate în conformitate cu punctul 145.A.45 (d).

(c) Persoana sau întreprinderea care se ocupă de întreținerea aeronavei se asigură că toate datele aplicabile, referitoare la întreținere, sunt actualizate și sunt utilizabile imediat atunci când este necesar. Persoana sau întreprinderea stabilește un sistem de foi de lucru sau fișe de lucru de utilizat și transcrie cu precizie, pe aceste foi de lucru sau fișe de lucru, datele referitoare la întreținere sau menționează în mod clar sarcina sau sarcinile specifice de întreținere, care sunt cuprinse în aceste date privind întreținerea.

▼M2

M.A.402 Executarea lucrărilor de întreținere

Cu excepția lucrărilor de întreținere executate de o întreprindere de întreținere autorizată în conformitate cu anexa II (partea 145), orice persoană sau întreprindere care execută lucrări de întreținere trebuie:

(a) să fie calificată pentru sarcinile îndeplinite, în conformitate cu prezenta parte;

(b) să se asigure că zona în care se execută lucrările de întreținere este bine organizată și curată sub aspectul prafului și al contaminării;

(c) să utilizeze metodele, tehnicile, standardele și instrucțiunile specificate în datele de întreținere de la punctul M.A.401;

(d) să utilizeze uneltele, echipamentele și materialele specificate în datele de întreținere de la punctul M.A.401. Dacă este necesar, uneltele și echipamentele sunt controlate și etalonate conform unui standard recunoscut în mod oficial;

(e) să se asigure că lucrările de întreținere sunt executate cu respectarea restricțiilor de mediu specificate în datele de întreținere de la punctul M.A.401;

(f) să se asigure că sunt utilizate unități de lucru adecvate, în caz de condiții meteorologice nefavorabile sau lucrări de întreținere de lungă durată;

(g) să se asigure că riscul de erori multiple în timpul lucrărilor de întreținere și riscul de erori repetate în cazul unor sarcini de întreținere identice sunt reduse la minimum;

(h) să se asigure că, după executarea oricărei sarcini de întreținere critice, este aplicată o metodă de detectare a erorilor; și

(i) să efectueze o verificare generală, după finalizarea lucrărilor de întreținere, pentru a se asigura că în interiorul aeronavei sau al componentei de aeronavă nu rămân unelte, echipamente sau alte repere și materiale străine și că toate panourile de acces demontate au fost reinstalate.

▼B

M.A.403 Defecte ale aeronavelor

(a) Orice defect al unei aeronave care reprezintă un risc major pentru siguranța zborului trebuie remediat înaintea oricărui nou zbor.

▼M2

(b) Doar personalul de certificare abilitat în conformitate cu punctele M.A.801(b)1, M.A.801(b)2, M.A.801(c), M.A.801(d) sau cu anexa II (partea 145) poate să decidă, utilizând datele de întreținere de la punctul M.A.401, dacă un defect al unei aeronave reprezintă un risc major pentru siguranța zborului și poate, deci, să decidă acțiunile de remediere care trebuie executate înainte de efectuarea oricărui nou zbor și momentul în care acestea trebuie executate, precum și acțiunile de remediere care pot fi amânate. Acest lucru nu se aplică, însă, atunci când MEL este utilizată de pilot sau de personalul de certificare autorizat.

(c) Orice defect al unei aeronave care nu reprezintă un risc major pentru siguranța zborului se remediază cât mai curând posibil după data la care defectul a fost identificat pentru prima dată și în limitele specificate în datele de întreținere sau în MEL.

▼B

(d) Orice defect care nu este remediat înaintea zborului se consemnează în sistemul de înregistrare a lucrărilor de întreținere a aeronavelor de la M.A.305 sau în sistemul de jurnal tehnic al operatorului precizat la M.A.306, după caz.

SUBPARTEA E

COMPONENTE DE AERONAVĂ

M.A.501 Instalare

(a) Nicio componentă de aeronavă nu poate fi instalată decât dacă este într-o stare satisfăcătoare, dacă a obținut autorizația de punere în serviciu, în mod adecvat, pe un formular 1 al AESA sau un echivalent al său și dacă este marcată în conformitate cu anexa I (partea 21) subpartea Q, cu excepția cazurilor în care în anexa I (partea 21) la Regulamentul (UE) nr. 748/2012, în anexa II (partea 145) sau în secțiunea A subpartea F din anexa I la prezentul regulament se specifică altfel.

(b) Înainte de a instala o componentă pe o aeronavă, persoana sau întreprinderea de întreținere autorizată se asigură că respectiva componentă de aeronavă îndeplinește condițiile pentru a fi montată pe aeronava respectivă, în cazul în care se pot aplica diferite norme privind modificările și/sau diferite directive de navigabilitate.

(c) Reperele standard se montează pe o aeronavă sau o componentă de aeronavă doar în cazul în care datele de întreținere indică reperul standard în cauză. Aceste repere sunt montate doar dacă sunt însoțite de o atestare a conformității cu standardul aplicabil.

(d) Materialele, fie că sunt materii prime sau materiale consumabile, se utilizează într-o aeronavă sau o componentă de aeronavă doar în cazul în care producătorul aeronavei sau componentei de aeronavă le declară ca atare în date relevante referitoare la întreținere sau așa cum se specifică în anexa II (partea 145). Aceste materiale se utilizează doar în cazul în care ele respectă specificațiile impuse, iar originea lor poate fi detectată în mod corespunzător. Toate materialele trebuie să fie însoțite de o documentație specifică, care să se refere în mod clar la materialul în cauză și să conțină o declarație de conformitate cu specificațiile, precum și sursa producătorului și a furnizorului.

M.A.502 Întreținerea componentelor

(a) Cu excepția componentelor de aeronavă menționate la punctul 21A.307 (c) din anexa I (partea 21) la Regulamentul (UE) nr. 748/2012, întreținerea componentelor de aeronavă se efectuează de către întreprinderi cu atribuții de întreținere, autorizate în mod corespunzător în conformitate cu secțiunea A subpartea F din prezenta anexă (partea M) sau cu anexa II (partea 145).

(b) Prin derogare de la litera (a), întreținerea unei componente în conformitate cu datele de întreținere a aeronavelor sau, în cazul în care autoritatea competentă și-a dat acordul în acest sens, în conformitate cu datele de întreținere a componentei poate fi efectuată de către o întreprindere de clasă A autorizată în conformitate cu secțiunea A subpartea F din prezenta anexă (partea M) sau cu anexa II (partea 145), precum și de către personalul de certificare menționat la punctul M.A.801(b)2, doar în cazul în care componenta respectivă este montată pe aeronavă. Cu toate acestea, o astfel de întreprindere sau personalul de certificare poate demonta temporar această componentă pentru întreținere, în vederea îmbunătățirii accesului la componentă, cu excepția cazurilor în care o astfel de demontare presupune efectuarea unor lucrări de întreținere suplimentare, cărora nu li se aplică dispozițiile prezentei litere. Întreținerea componentelor efectuată în conformitate cu prezenta literă nu permite eliberarea unui formular 1 al AESA și se supune cerințelor privind punerea în serviciu a aeronavei prevăzute la punctul M.A.801.

(c) Prin derogare de la litera (a), întreținerea unei componente a motorului/unității auxiliare de alimentare în conformitate cu datele de întreținere a motorului/unității auxiliare de alimentare sau, în cazul în care autoritatea competentă și-a dat acordul în acest sens, în conformitate cu datele de întreținere a componentei poate fi efectuată de către o întreprindere de clasă B autorizată în conformitate cu secțiunea A subpartea F din prezenta anexă (partea M) sau cu anexa II (partea 145), doar în cazul în care componenta respectivă este montată pe motor/unitatea auxiliară de alimentare. Cu toate acestea, o astfel de întreprindere de clasă B poate demonta temporar respectiva componentă pentru întreținere, în vederea îmbunătățirii accesului la componentă, cu excepția cazurilor în care o astfel de demontare presupune efectuarea unor lucrări de întreținere suplimentare, cărora nu li se aplică dispozițiile prezentei litere.

▼M2

(d) Prin derogare de la litera (a) și de la punctul M.A.801(b)2, întreținerea unei componente instalate sau demontate temporar de pe o aeronavă ELA1 utilizată de transportatori aerieni, alții decât cei autorizați în temeiul Regulamentului (CE) nr. 1008/2008, executată conform datelor de întreținere ale componentei, poate fi executată de personalul de certificare menționat la punctul M.A.801(b)2, cu excepția:

1. reviziei generale a componentelor, altele decât motoarele și elicele, precum și a

2. reviziei generale a motoarelor și elicelor în cazul aeronavelor altele decât CS-VLA, CS-22 și LSA.

Întreținerea componentelor executată în conformitate cu litera (d) nu permite eliberarea unui Formular 1 AESA și se supune cerințelor privind punerea în serviciu a aeronavei prevăzute la punctul M.A.801.

▼B

(e) Întreținerea componentelor de aeronavă menționate la punctul 21A.307(c) din anexa I (partea 21) la Regulamentul (UE) nr. 748/2012 se efectuează de către o întreprindere de clasă A autorizată în conformitate cu secțiunea A subpartea F din prezenta anexă (partea M) sau partea 145, de către personalul de certificare menționat la punctul M.A.801(b)2 sau de către pilotul-proprietar menționat la punctul M.A.801(b)3 în timp ce o astfel de componentă este montată pe aeronavă sau demontată temporar pentru a ameliora accesul. Întreținerea componentelor de aeronavă efectuată în conformitate cu prezenta literă nu permite eliberarea unui formular 1 al AESA și se supune cerințelor privind punerea în serviciu a aeronavei prevăzute la punctul M.A.801.

M.A.503 Componente de aeronavă cu durată de viață limitată

(a) Componentele de aeronavă cu durată de viață limitată instalate nu depășesc limita de viață aprobată, specificată în programul de întreținere aprobat și în directivele de navigabilitate, sub rezerva dispozițiilor de la punctul M.A.504(c).

(b) Limita de viață aprobată se exprimă în zile calendaristice, ore de zbor, aterizări sau cicluri de zbor, după caz.

(c) La sfârșitul limitei de viață autorizate, componenta de aeronavă trebuie îndepărtată de pe aeronavă fie în scopul efectuării întreținerii, fie al eliminării în cazul componentelor de aeronavă cu o durată de viață certificată.

M.A.504 Controlul componentelor de aeronavă inutilizabile

(a) O componentă de aeronavă este considerată inutilizabilă în oricare dintre împrejurările următoare:

1. expirarea limitei de viață, așa cum este definită în programul de întreținere;

2. nerespectarea directivelor de navigabilitate aplicabile și a oricăror alte directive referitoare la menținerea navigabilității impuse de agenție;

3. absența informațiilor necesare pentru a se determina starea de navigabilitate sau admisibilitatea pentru instalare;

4. dovada existenței unor defecte sau a unei funcționări nesatisfăcătoare;

5. implicarea într-un incident sau accident susceptibile să afecteze buna stare de funcționare.

▼M2

(b) Componentele de aeronavă care sunt inutilizabile sunt identificate și stocate într-un loc sigur, aflat sub controlul unei întreprinderi autorizate pentru întreținere, până când se ia o decizie în privința situației viitoare a acestor componente de aeronavă. Cu toate acestea, în cazul aeronavelor care nu sunt utilizate de transportatori aerieni autorizați în conformitate cu Regulamentul (CE) nr. 1008/2008 și în cazul aeronavelor, altele decât cele motorizate complexe, persoana sau întreprinderea care a declarat componenta inutilizabilă poate transfera custodia acesteia, după ce a identificat-o ca inutilizabilă, către proprietarul aeronavei, cu condiția ca acest transfer să fie înscris în livretul aeronavei, livretul motorului sau livretul componentei.

▼B

(c) Componentele de aeronavă care au atins limita lor de viață certificată sau cele care prezintă un defect ce nu poate fi remediat se clasează ca irecuperabile și nu se mai autorizează reintegrarea lor în sistemul de aprovizionare cu componente de aeronavă, cu excepția cazurilor în care limitele de viață certificate au fost prelungite sau dacă a fost găsită o soluție de reparare, în conformitate cu punctul M.A.304.

(d) În cazul unei componente de aeronavă irecuperabile menționate la litera (c), orice persoană sau orice întreprindere responsabilă în virtutea prevederilor cuprinse în prezenta anexă (partea M):

1. conservă această componentă într-un loc corespunzător descrierii de la litera (b) sau

2. face în așa fel încât componenta de aeronavă să fie deteriorată suficient de mult pentru ca nicio operație de recuperare sau de reparare să nu fie rentabilă înainte de a renunța la responsabilitatea pentru respectiva componentă.

(e) Fără a aduce atingere dispozițiilor de la litera (d), o persoană sau o întreprindere responsabilă în conformitate cu prezenta anexă (partea M) poate transfera responsabilitatea asupra componentelor de aeronavă clasate ca fiind irecuperabile unei întreprinderi în scopuri de pregătire sau de cercetare, fără deteriorare.

SUBPARTEA F

ÎNTREPRINDEREA CU ATRIBUȚII DE ÎNTREȚINERE

▼M2

M.A.601 Domeniul de aplicare

Prezenta subparte stabilește condițiile care trebuie îndeplinite de o întreprindere pentru eliberarea sau prelungirea unei autorizații de întreținere a aeronavelor, altele decât aeronavele complexe motorizate și componentele care urmează să fie instalate pe acestea, care nu sunt utilizate de transportatori aerieni autorizați în conformitate cu Regulamentul (CE) nr. 1008/2008.

▼B

M.A.602 Solicitarea autorizării

O cerere de eliberare sau de modificare a autorizării întreprinderii cu atribuții de întreținere se face prin intermediul formularului și în conformitate cu procedura stabilite de autoritatea competentă.

M.A.603 Domenii la care se referă autorizarea

(a) O întreprindere cu atribuții în activități care fac obiectul prezentei subpărți nu exercită respectivele atribuții decât dacă este autorizată de autoritatea competentă. În apendicele V la anexa I (partea M) figurează modelul de certificat pentru această autorizare.

(b) Manualul întreprinderii cu atribuții de întreținere menționat la punctul M.A.604 trebuie să precizeze domeniul lucrărilor pentru care se solicită autorizarea. În apendicele IV la anexa I (partea M) se definesc clasele și categoriile posibile în conformitate cu subpartea F din prezenta anexă (partea M).

(c) O întreprindere cu atribuții de întreținere autorizată poate fabrica, în conformitate cu datele de întreținere, o gamă limitată de piese utilizabile în cadrul unui program de lucru care se desfășoară în propriile sale unități de lucru, așa cum se specifică în manualul întreprinderii cu atribuții de întreținere.

M.A.604 Manualul întreprinderii cu atribuții de întreținere

(a) Întreprinderea cu atribuții de întreținere furnizează un manual care conține cel puțin următoarele informații:

1. o declarație semnată de către managerul responsabil prin care să se confirme faptul că întreprinderea va continua să lucreze în orice moment în conformitate cu anexa I (partea M) și cu manualul;

2. domeniul de activitate al întreprinderii;

3. funcțiile și numele persoanelor menționate la punctul M.A.606 (b);

4. o organigramă ilustrând căile ierarhice de responsabilități asociate între persoana (persoanele) menționate la punctul M.A.606 (b);

▼M1

5. o listă a personalului de certificare și, după caz, o listă a personalului de examinare a navigabilității și a celui responsabil cu elaborarea și procesarea programului de întreținere, împreună cu domeniul de autorizare al acestora; și

6. o listă a locațiilor în care se efectuează întreținerea, împreună cu o descriere generală a instalațiilor; și

▼B

7. proceduri care să specifice cum va garanta întreprinderea cu atribuții de întreținere conformitatea cu prezenta parte;

8. procedurile de modificare a manualului întreprinderii cu atribuții de întreținere.

(b) Manualul întreprinderii cu atribuții de întreținere și modificările sale sunt aprobate de către autoritatea competentă.

(c) Fără a aduce atingere dispozițiilor de la litera (b), modificările minore aduse manualului pot fi aprobate printr-o procedură (denumită în continuare „aprobare indirectă”).

M.A.605 Unități de lucru

Întreprinderea se asigură că:

(a) Unitățile de lucru sunt adaptate la toate tipurile de lucrări prevăzute și că atelierele și halele specializate sunt separate în mod corespunzător, pentru a asigura protecția mediului și protecția contra contaminării.

(b) Există birouri disponibile pentru gestionarea tuturor lucrărilor programate, incluzând în special realizarea înregistrării lucrărilor de întreținere.

(c) Se pun la dispoziție instalații de depozitare sigure pentru componente, echipamente, scule și materiale. Condițiile de depozitare asigură izolarea componentelor și a materialelor de aeronavă inutilizabile de toate celelalte componente, materiale, echipamente și scule. Condițiile de depozitare sunt conforme cu instrucțiunile producătorilor, iar accesul este limitat la personalul autorizat.

M.A.606 Cerințe în privința personalului

(a) Întreprinderea desemnează un manager responsabil care are autoritatea statutară pentru a se asigura că orice întreținere solicitată de către client poate fi finanțată și efectuată în conformitate cu standardul impus de prezenta parte.

(b) Se numește o persoană sau un grup de persoane cu sarcina de a se asigura că întreprinderea este permanent în conformitate cu prezenta subparte. Respectiva persoană sau respectivele persoane răspund, în ultimă instanță, în fața managerului responsabil.

(c) Toate persoanele prevăzute la litera (b) demonstrează că posedă cunoștințele corespunzătoare, o pregătire și o experiență suficiente în domeniul întreținerii aeronavelor și/sau a componentelor de aeronavă.

(d) Întreprinderea folosește personal calificat pentru lucrările prevăzute a fi contractate în mod normal. Angajarea temporară a personalului subcontractat este permisă în cazul contractării unei lucrări mai ample decât în condiții normale și doar pentru personalul care nu emite un certificat de punere în serviciu.

▼M1

(e) Calificarea întregului personal implicat în activități de întreținere, examinare a navigabilității și elaborare a programelor de întreținere este demonstrată și înregistrată.

▼B

(f) Personalul care execută sarcini specializate așa cum sunt sudura, testarea/controlul nedistructiv, altul decât contrastul culorilor, este calificat în conformitate cu un standard recunoscut oficial.

▼M2

(g) Întreprinderea de întreținere are suficient personal de certificare pentru a emite certificatele de punere în serviciu ale aeronavelor și componentelor de aeronavă specificate la punctele M.A.612 și M.A.613. Acest personal respectă cerințele articolului 5 din Regulamentul (UE) nr. 1321/2014.

▼B

(h) Prin derogare de la litera (g), întreprinderea poate utiliza personal de certificare calificat în conformitate cu dispozițiile următoare atunci când furnizează asistență în domeniul întreținerii operatorilor care participă la operațiuni comerciale, sub rezerva unor proceduri corespunzătoare care trebuie aprobate ca parte a manualului întreprinderii:

1. pentru o directivă repetitivă de navigabilitate privind perioada dinaintea zborului, care prevede în mod expres că echipajul de zbor poate executa o astfel de directivă de navigabilitate, întreprinderea poate elibera o autorizație de certificare limitată pentru comandantul de bord pe baza licenței de echipaj de zbor deținute, cu condiția ca întreprinderea să verifice dacă a fost efectuată o pregătire practică suficientă, pentru a se asigura că respectiva persoană poate executa directiva de navigabilitate în conformitate cu standardul impus;

2. în cazul unei aeronave exploatate în afara unui loc care beneficiază de asistență, întreprinderea poate elibera o autorizație de certificare limitată pentru comandantul de bord pe baza licenței de echipaj de zbor deținute, cu condiția ca întreprinderea să verifice dacă a fost efectuată o pregătire practică suficientă, pentru a se asigura că respectiva persoană poate realiza sarcina în conformitate cu standardul impus.

▼M1

(i) Dacă întreprinderea efectuează examinări ale navigabilității și emite certificatul corespunzător de examinare a navigabilității pentru aeronavele ELA1 neimplicate în operațiuni comerciale în conformitate cu punctul M.A.901(l), ea dispune de un personal de examinare a navigabilității calificat și autorizat în conformitate cu punctul M.A.901(l)1.

(j) Dacă întreprinderea este implicată în elaborarea și procesarea aprobării programului de întreținere pentru aeronavele ELA2 neimplicate în operațiuni comerciale în conformitate cu punctul M.A.201(e)(ii), ea dispune de un personal calificat care poate să demonstreze că deține cunoștințele și experiența relevante.

▼M1

M.A.607 Personal de certificare și personal de examinare a navigabilității

▼B

(a) În plus față de dispozițiile de la punctul M.A.606(g), personalul de certificare nu poate să își exercite prerogativele decât dacă întreprinderea s-a asigurat că:

1. personalul de certificare poate demonstra că îndeplinește cerințele de la punctul 66.A.20(b) din anexa III (partea 66), cu excepția cazului în care anexa III (partea 66) se referă la reglementările statului membru, caz în care acest personal respectă cerințele respectivelor reglementări;

2. personalul de certificare cunoaște foarte bine aeronavele și/sau componentele de aeronavă care trebuie întreținute, precum și procedurile aferente ale întreprinderii.

(b) În următoarele cazuri neprevăzute, atunci când o aeronavă este imobilizată la sol într-un alt loc decât baza principală, unde nu este disponibil niciun membru al personalului de certificare calificat, întreprinderea titulară a contractului de întreținere poate elibera o autorizație unică de certificare:

1. unuia dintre angajații săi, deținător de calificări de tip pentru aeronave de tehnologie, construcție și sisteme similare; sau

2. oricărei persoane care are cel puțin trei ani de experiență în domeniul întreținerii și este titulară a unei licențe de întreținere a aeronavelor OACI valabile și corespunzătoare tipului de aeronavă care necesită o certificare, cu condiția ca în acel loc să nu existe nicio întreprindere autorizată în mod corespunzător în conformitate cu prezenta parte, iar întreprinderea care a încheiat contractul să obțină și să dețină documente care justifică experiența și licența respectivei persoane.

►M1 Toate cazurile de acest fel trebuie raportate autorității competente în termen de șapte zile de la emiterea acestei autorizații de certificare. ◄ Întreprinderea autorizată pentru întreținere care eliberează autorizația unică de certificare se asigură că o astfel de operațiune de întreținere care ar putea afecta siguranța zborului este supusă reverificării.

▼M1

(c) Întreprinderea de întreținere autorizată înregistrează toate detaliile referitoare la personalul de certificare și la personalul de examinare a navigabilității și păstrează o listă actualizată a tuturor membrilor personalului de certificare și ai personalului de examinare a navigabilității, împreună cu domeniul de autorizare al acestora, în cadrul manualului întreprinderii, în temeiul punctului M.A.604(a)5.

▼B

M.A.608 Componente de aeronavă, echipamente și scule

(a) Întreprinderea:

1. deține echipamentele și sculele specificate în datele privind întreținerea prevăzute la punctul M.A.609 sau echivalente verificate și repertoriate în manualul întreprinderii cu atribuții de întreținere, după caz, pentru operațiuni zilnice de întreținere efectuate în cadrul domeniului său de autorizare;

2. demonstrează că are acces la toate celelalte echipamente și scule care sunt utilizate doar ocazional.

(b) Sculele și echipamentele sunt controlate și etalonate în conformitate cu un standard recunoscut oficial. Înregistrările acestor operațiuni de etalonare, precum și standardul utilizat, sunt păstrate de către întreprinderea respectivă.

(c) Întreprinderea examinează, clasează și separă în mod adecvat toate componentele de aeronavă pe care le primește.

M.A.609 Date de întreținere

Întreprinderea autorizată pentru întreținere deține și utilizează, în cadrul efectuării întreținerii, inclusiv a modificărilor și a reparațiilor, date de întreținere care sunt aplicabile, actualizate și care sunt specificate la punctul M.A.401. În cazul datelor de întreținere furnizate de client, este necesar să se dețină aceste date doar dacă lucrarea este în curs de desfășurare.

M.A.610 Comenzile pentru lucrări de întreținere

Înainte de efectuarea întreținerii, trebuie semnată o comandă scrisă între întreprindere și întreprinderea care solicită întreținerea, cu scopul de a stabili în mod clar lucrările de întreținere care urmează să fie efectuate.

M.A.611 Standarde de întreținere

Orice întreținere se efectuează în conformitate cu cerințele prezentate în secțiunea A subpartea D din prezenta anexă (partea M).

M.A.612 Certificatul de punere în serviciu a aeronavei

La finalizarea tuturor lucrărilor de întreținere impuse în conformitate cu prezenta subparte, se eliberează un certificat de punere în serviciu a aeronavei, în conformitate cu punctul M.A.801.

M.A.613 Certificatul de punere în serviciu a componentelor de aeronavă

(a) La finalizarea tuturor lucrărilor obligatorii de întreținere a componentelor de aeronavă în conformitate cu prezenta subparte, se eliberează un certificat de punere în serviciu a componentelor în conformitate cu punctul M.A.802. Se eliberează un formular 1 al AESA, excepție făcând componentele de aeronavă supuse unor lucrări de întreținere în conformitate cu punctele M.A.502(b), M.A.502(d) sau M.A.502(e), precum și componentele fabricate în conformitate cu punctul M.A.603(c).

(b) Documentul corespunzător certificatului de punere în serviciu a componentelor de aeronavă, „formularul 1 al AESA”, poate fi generat pornind de la o bază informatică de date.

▼M1

M.A.614 Înregistrări ale lucrărilor de întreținere și ale examinărilor navigabilității

(a) Întreprinderea de întreținere autorizată înregistrează toate detaliile lucrărilor efectuate. Se păstrează înregistrările necesare pentru a demonstra îndeplinirea tuturor cerințelor în ceea ce privește emiterea certificatului de punere în serviciu, inclusiv documentele de punere în serviciu ale subcontractantului, precum și în ceea ce privește emiterea oricărui certificat și a oricărei recomandări de examinare a navigabilității.

▼B

(b) Întreprinderea cu atribuții de întreținere autorizată furnizează proprietarului aeronavei o copie a fiecărui certificat de punere în serviciu, precum și o copie a tuturor datelor specifice privind repararea/modificarea utilizate pentru reparațiile/modificările efectuate.

▼M1

(c) Întreprinderea de întreținere autorizată păstrează, timp de trei ani, o copie a tuturor înregistrărilor referitoare la lucrări de întreținere și la toate datele de întreținere aferente, durata fiind calculată de la data la care aeronavele sau componentele de aeronavă care au făcut obiectul lucrărilor de întreținere au fost repuse în serviciu de întreprinderea de întreținere autorizată. În plus, aceasta din urmă păstrează, timp de trei ani de la data emiterii, o copie a tuturor înregistrărilor referitoare la emiterea de recomandări și certificate de examinare a navigabilității și furnizează o copie a acestora proprietarului aeronavei.

1. Înregistrările efectuate în temeiul prezentului punct se păstrează astfel încât să fie protejate împotriva deteriorării, modificării și furtului.

2. Toate elementele de hardware folosite pentru copiile de siguranță se păstrează într-un loc diferit de cel care conține datele de lucru, într-un mediu care să garanteze că respectivele copii vor rămâne în stare bună.

3. Atunci când o întreprindere de întreținere autorizată își încetează activitatea, toate înregistrările păstrate referitoare la întreținere, acoperind perioada ultimilor trei ani, se predau ultimului proprietar sau client al aeronavei sau al componentei de aeronavă respective ori se depozitează conform indicațiilor autorității competente.

▼B

M.A.615 Prerogative ale întreprinderii

Întreprinderea cu atribuții de întreținere autorizată în conformitate cu secțiunea A subpartea F din prezenta anexă (partea M) poate:

(a) să efectueze lucrări de întreținere asupra oricărei aeronave și/sau oricărei componente de aeronavă pentru care a primit autorizare, în locurile precizate în certificatul de autorizare și în manualul întreprinderii cu atribuții de întreținere;

(b) să ia măsuri în vederea executării unor servicii specializate, sub controlul întreprinderii cu atribuții de întreținere, la o altă întreprindere autorizată corespunzător, sub rezerva stabilirii unor proceduri adecvate în cadrul manualului întreprinderii cu atribuții de întreținere aprobate direct de către autoritatea competentă;

(c) să efectueze lucrări de întreținere asupra oricărei aeronave și/sau oricărei componente de aeronavă pentru care a primit autorizare, într-un loc oarecare, cu condiția ca aceste lucrări să rezulte fie din faptul că aeronava este inaptă de zbor, fie din nevoia de a acorda asistență ocazională în domeniul întreținerii, sub rezerva condițiilor precizate în manualul întreprinderii cu atribuții de întreținere;

(d) să elibereze certificate de punere în serviciu, la încheierea lucrărilor de întreținere, în conformitate cu punctul M.A.612 sau punctul M.A.613;

▼M1

(e) dacă este autorizată în mod specific în acest sens pentru aeronavele ELA1 neimplicate în operațiuni comerciale:

1. să efectueze examinări ale navigabilității și să emită un certificat corespunzător de examinare a navigabilității, în condițiile indicate la punctul M.A.901(l); și

2. să efectueze examinări ale navigabilității și să emită recomandările corespunzătoare, în condițiile indicate la punctele M.A.901(l), M.A.904(a)2 și M.A.904(b);

(f) să elaboreze programul de întreținere și să proceseze aprobarea acestuia, în conformitate cu punctul M.A.302 pentru aeronavele ELA2 neimplicate în operațiuni comerciale, în baza condițiilor stabilite la punctul M.A.201(e)(ii) și în limita categoriilor de aeronave enumerate în certificatul de autorizare.

Întreprinderea efectuează întreținerea unei aeronave sau a unei componente de aeronavă pentru care este autorizată doar atunci când sunt disponibile toate instalațiile, echipamentele, uneltele, materialele și datele de întreținere, precum și întreg personalul de certificare necesar.

▼B

M.A.616 Bilanț organizațional

Cu scopul de a se asigura că întreprinderea autorizată pentru întreținere continuă să răspundă cerințelor din prezenta subparte, ea trebuie să organizeze cu regularitate bilanțuri organizaționale.

M.A.617 Modificări aduse întreprinderii autorizate pentru întreținere

Cu scopul de a permite autorității competente să determine dacă prezenta parte este întotdeauna respectată, întreprinderea autorizată pentru întreținere transmite notificări asupra oricărei propuneri de efectuare a oricăreia dintre modificările următoare, înainte ca aceste modificări să aibă loc:

1. denumirea întreprinderii;

2. amplasamentul întreprinderii;

3. alte amplasamente ale întreprinderii;

4. managerul responsabil;

5. oricare dintre persoanele specificate la punctul M.A.606 (b);

▼M1

6. instalațiile, echipamentele, uneltele, materialele, procedurile, domeniul de activitate, personalul de certificare și personalul de examinare a navigabilității care ar putea afecta autorizarea.

▼B

În cazul propunerilor de schimbări de personal pentru care conducerea nu este avizată în prealabil, aceste schimbări sunt notificate cât mai rapid posibil.

M.A.618 Menținerea valabilității autorizației

(a) Autorizația se eliberează pe o durată nelimitată. Aceasta rămâne valabilă sub rezerva următoarelor condiții:

1. întreprinderea să își păstreze conformitatea cu prezenta parte, în conformitate cu dispozițiile referitoare la modul în care sunt tratate constatările, așa cum se specifică la punctul M.A.619;

2. autorității competente să i se acorde accesul la întreprindere pentru a determina dacă prezenta parte este întotdeauna respectată;

3. autorizația să nu facă obiectul unei cesionări sau al unei revocări.

(b) După cesionare sau retragere, certificatul de autorizare este restituit autorității competente.

M.A.619 Constatări

(a) O constatare de nivel 1 corespunde unei nerespectări semnificative a cerințelor cuprinse în partea M, care reduce nivelul de siguranță și reprezintă un risc major pentru siguranța zborului.

(b) O constatare de nivel 2 corespunde unei nerespectări a cerințelor cuprinse în partea M, care ar putea reduce nivelul de siguranță și ar putea reprezenta un risc major pentru siguranța zborului.

(c) După ce a primit o notificare a constatărilor, în conformitate cu punctul M.B.605, titularul autorizației întreprinderii autorizate pentru întreținere definește un plan de acțiuni corective și demonstrează implementarea acțiunilor corective într-un mod satisfăcător pentru autoritatea competentă, într-o perioadă stabilită de comun acord cu respectiva autoritate.

SUBPARTEA G

ÎNTREPRINDEREA DE MANAGEMENT AL MENȚINERII NAVIGABILITĂȚII

M.A.701 Domeniu de aplicare

Prezenta subparte stabilește condițiile care trebuie îndeplinite de o întreprindere pentru a i se putea elibera autorizarea sau pentru a se putea prelungi autorizarea dată pentru managementul menținerii navigabilității aeronavelor.

M.A.702 Solicitarea autorizării

O solicitare de eliberare a unei autorizații sau de modificare a unei autorizații deja acordate unei întreprinderi de management al menținerii navigabilității se face prin intermediul formularului și în conformitate cu procedura stabilite de autoritatea competentă.

M.A.703 Domenii la care se referă autorizarea

(a) Autorizarea este indicată în certificatul inclus în apendicele VI, eliberat de autoritatea competentă.

▼M2

(b) Fără a aduce atingere dispozițiilor de la litera (a), pentru transportatorii aerieni autorizați în conformitate cu Regulamentul (CE) nr. 1008/2008, autorizația face parte din certificatul de operator aerian emis de autoritatea competentă, pentru aeronava exploatată.

▼B

(c) În specificațiile de management al menținerii navigabilității, conform punctului M.A.704, se precizează domeniul de activitate pentru care se solicită autorizarea.

M.A.704 Specificațiile de management al menținerii navigabilității

(a) Întreprinderea de management al menținerii navigabilității furnizează specificații de management al menținerii navigabilității, care conțin următoarele informații:

1. o declarație semnată de managerul responsabil, pentru a confirma că întreprinderea va lucra, în orice moment, în conformitate cu prezenta parte și cu specificațiile;

2. domeniul de activitate al întreprinderii;

3. funcțiile și numele persoanelor menționate la punctele M.A.706(a), M.A.706(c), M.A.706(d) și M.A.706(i);

4. o organigramă ilustrând relațiile ierarhice între persoanele menționate la punctele M.A.706(a), M.A.706(c), M.A.706(d) și M.A.706(i);

5. o listă a personalului de examinare a navigabilității în conformitate cu punctul M.A.707, specificându-se, acolo unde este cazul, personalul autorizat să emită autorizații de zbor în conformitate cu punctul M.A.711(c);

6. o descriere generală și o prezentare a amplasamentului instalațiilor;

7. proceduri prin care să se specifice modul în care întreprinderea de management al menținerii navigabilității garantează conformitatea cu prezenta parte;

8. procedurile de modificare a specificațiilor de management al menținerii navigabilității;

▼M2

9. lista programelor aprobate de întreținere a aeronavelor sau, în cazul aeronavelor care nu sunt utilizate de transportatori aerieni autorizați în conformitate cu Regulamentul (CE) nr. 1008/2008, lista programelor de întreținere „generice” și „de bază”.

▼B

(b) Specificațiile de management al menținerii navigabilității și modificările lor sunt aprobate de către autoritatea competentă.

(c) Fără a aduce atingere dispozițiilor de la litera (b), se pot aproba modificări minore ale specificațiilor, indirect, printr-o procedură de aprobare indirectă. Procedura de aprobare indirectă definește modificările minore acceptabile, este stabilită de către întreprinderea de management al menținerii navigabilității în cadrul specificațiilor și este aprobată de către autoritatea competentă responsabilă pentru respectiva întreprindere de management al menținerii navigabilității.

M.A.705 Unități de lucru

Întreprinderea de management al menținerii navigabilității pune la dispoziția personalului descris la punctul M.A.706 birouri convenabile, situate în amplasamente corespunzătoare.

M.A.706 Cerințe în privința personalului

(a) Întreprinderea desemnează un manager responsabil care are drepturile statutare necesare pentru a se asigura că activitățile de management al menținerii navigabilității pot fi finanțate și efectuate în conformitate cu prezenta parte.

▼M2

(b) Pentru transportatorii aerieni autorizați în conformitate cu Regulamentul (CE) nr. 1008/2008, managerul responsabil menționat la litera (a) este totodată și persoana care deține drepturile statutare pentru a garanta că toate operațiunile operatorului pot fi finanțate și efectuate în conformitate cu standardele necesare pentru eliberarea unui certificat de operator aerian.

▼B

(c) Se numește o persoană sau un grup de persoane cu sarcina de a se asigura că întreprinderea este permanent în conformitate prezenta subparte. Respectiva persoană sau respectivele persoane răspund, în ultimă instanță, în fața managerului responsabil.

▼M2

(d) Pentru transportatorii aerieni autorizați în conformitate cu Regulamentul (CE) nr. 1008/2008, managerul responsabil numește un titular desemnat al postului. Această persoană este responsabilă de managementul și supravegherea activităților de menținere a navigabilității, conform literei (c).

▼B

(e) Titularul desemnat, menționat la litera (d), nu trebuie să fie angajat de o întreprindere autorizată în conformitate cu partea 145 care este legată de operator printr-un contract, exceptând cazul în care primește o autorizare specifică de la autoritatea competentă.

(f) Întreprinderea angajează suficient personal calificat corespunzător pentru lucrarea prevăzută.

(g) Toate persoanele menționate la literele (c) și (d) sunt capabile să demonstreze că posedă cunoștințe pertinente, o pregătire și o experiență corespunzătoare referitoare la menținerea navigabilității aeronavelor.

(h) Se înregistrează calificarea întregului personal implicat în managementul menținerii navigabilității.

(i) În cazul întreprinderilor care prelungesc certificatele de examinare a navigabilității, conform punctelor MA.711(a)4 și M.A.901(f), întreprinderea numește persoanele autorizate să realizeze această activitate, sub rezerva aprobării de către autoritatea competentă.

(j) Întreprinderea precizează și actualizează, în cadrul specificațiilor de management al menținerii navigabilității, funcțiile și numele persoanelor menționate la punctele M.A.706(a), M.A.706(c), M.A.706(d) și M.A.706(i).

▼M2

(k) Pentru aeronavele motorizate complexe și pentru aeronavele utilizate de transportatori aerieni autorizați în conformitate cu Regulamentul (CE) nr. 1008/2008, întreprinderea stabilește și controlează competența personalului implicat în managementul menținerii navigabilității, examinarea navigabilității și/sau auditurile de calitate, în conformitate cu o procedură și un standard aprobate de autoritatea competentă.

▼B

M.A.707 Personalul de examinare a navigabilității

▼M2

(a) Pentru a fi autorizată să efectueze examinări ale navigabilității și, după caz, să emită autorizații de zbor, o întreprindere autorizată de management al menținerii navigabilității trebuie să dispună de personalul adecvat pentru a emite certificatele de examinare a navigabilității sau recomandările menționate în secțiunea A subpartea I și, dacă este cazul, pentru a emite autorizații de zbor în conformitate cu punctul M.A.711(c):

1. Pentru aeronavele utilizate de transportatorii aerieni autorizați în conformitate cu Regulamentul (CE) nr. 1008/2008 și pentru aeronavele cu MTOM mai mare de 2 730 kg, cu excepția baloanelor, acest personal trebuie să îndeplinească toate condițiile de mai jos:

(a) să aibă cel puțin cinci ani de experiență în domeniul menținerii navigabilității;

(b) să dețină o licență corespunzătoare în conformitate cu anexa III (partea 66) sau o diplomă aeronautică sau titlu național echivalent;

(c) să fi efectuat o pregătire oficială în domeniul întreținerii aeronavelor;

(d) să fi deținut o funcție cu responsabilități corespunzătoare în cadrul întreprinderii autorizate;

(e) fără a aduce atingere dispozițiilor de la literele (a)-(d), cerința stabilită la punctul M.A.707(a)1(b) poate fi înlocuită cu cinci ani de experiență în domeniul menținerii navigabilității, în plus față de cei necesari conform punctului M.A.707(a)1(a).

2. Pentru aeronavele care nu sunt utilizate de transportatori aerieni autorizați în conformitate cu Regulamentul (CE) nr. 1008/2008 și care au o MTOM mai mică sau egală cu 2 730 kg, precum și pentru baloane, acest personal trebuie să îndeplinească toate condițiile de mai jos:

(a) să aibă cel puțin trei ani de experiență în domeniul menținerii navigabilității;

(b) să dețină o licență corespunzătoare în conformitate cu anexa III (partea 66) sau o diplomă aeronautică sau titlu național echivalent;

(c) să fi efectuat o pregătire corespunzătoare în domeniul întreținerii aeronavelor;

(d) să fi deținut o funcție cu responsabilități corespunzătoare în cadrul întreprinderii autorizate;

(e) Fără a aduce atingere dispozițiilor de la punctele (a)-(d), cerința stabilită la punctul M.A.707(a)2(b) poate fi înlocuită cu patru ani de experiență în domeniul menținerii navigabilității, în plus față de cei necesari conform punctului M.A.707(a)2(a).

▼M1

(b) Personalului de examinare a navigabilității numit de întreprinderea autorizată de management al menținerii navigabilității i se poate elibera o autorizație de către întreprinderea respectivă doar dacă acest lucru este acceptat oficial de autoritatea competentă, după finalizarea cu rezultate satisfăcătoare a unei examinări a navigabilității sub supravegherea autorități